EUROPA-KOMMISSIONEN Bruxelles, den 12.3.2021 COM(2021) 115 final 2021/0060(COD) Forslag til EUROPA-PARLAMENTETS OG RÅDETS FORORDNING om gennemførelse af Kimberley-processens certificeringsordning for international handel med uslebne diamanter (omarbejdning)



BEGRUNDELSE 1.I forbindelse med Borgernes Europa lægger Kommissionen stor vægt på at forenkle EU-lovgivningen for at gøre den klarere og lettere tilgængelig for almindelige borgere, således at de får nye muligheder og kan udnytte de specifikke rettigheder, som EU-lovgivningen giver dem. Dette mål kan ikke nås, så længe en lang række bestemmelser, som er blevet ændret gentagne gange, ofte ganske væsentligt, stadig ikke er samlet, men skal findes dels i den oprindelige retsakt, dels i senere ændringsretsakter. Det er således nødvendigt at foretage omfattende undersøgelser af mange forskellige dokumenter, der skal sammenholdes, før det kan fastslås, hvilke regler der gælder. Som følge heraf er det af afgørende betydning, at bestemmelser, der ofte er blevet ændret, kodificeres, hvis EU-lovgivningen skal være klar og gennemsigtig. 2.Den 1. april 1987 besluttede Kommissionen derfor at pålægge sine medarbejdere at kodificere alle retsakter senest efter den tiende ændring af dem, idet den understregede, at dette er et minimumskrav, og at tjenestegrenene skal bestræbe sig på at kodificere de tekster, de er ansvarlige for, med endnu kortere mellemrum for at sikre, at EU-reglerne er klare og lette at forstå. 3.Dette blev bekræftet i formandskabets konklusioner fra Det Europæiske Råd i Edinburgh (december 1992), hvori det understreges, at en kodifikation er vigtig, fordi den giver sikkerhed med hensyn til, hvilke retsforskrifter der gælder vedrørende et bestemt spørgsmål på et bestemt tidspunkt. Kodifikationen skal foretages under fuldstændig overholdelse af den normale procedure for vedtagelse af Unionens retsakter. 4.Formålet med dette forslag er at foretage en kodifikation af Rådets forordning (EF) nr. 2368/2002 af 20. december 2002 om gennemførelse af Kimberley-processens certificeringsordning for international handel med uslebne diamanter. Den nye forordning træder i stedet for de forskellige retsakter, som er indarbejdet i den; uden at ændrer indholdet af de retsakter, der kodificeres. Samtidig er det også nødvendigt at foretage en væsentlig ændring af artikel 22 i forordningen. Derfor præsenteres forslaget i form af en omarbejdning. 5.Forslaget til omarbejdning er udarbejdet på grundlag af en foreløbig konsolidering på 24 officielle sprog af forordning (EF) nr. 2368/2002 og retsakterne om ændring heraf, som er foretaget af Kontoret for Den Europæiske Unions Publikationer ved hjælp af et edb-system. Hvor artiklerne har fået nye numre, vises sammenhængen mellem de gamle og de nye numre i en tabel i bilag VII til den omarbejdede forordning. 🡻 2368/2002 (tilpasset) 2021/0060 (COD) Forslag til EUROPA-PARLAMENTETS OG RÅDETS FORORDNING om gennemførelse af Kimberley-processens certificeringsordning for international handel med uslebne diamanter (omarbejdning) ⌦ EUROPA-PARLAMENTET OG ⌫ RÅDET FOR DEN EUROPÆISKE UNION HAR — under henvisning til traktaten om ⌦ Den Europæiske Unions funktionsmåde ⌫, særlig artikel ⌦ 207 ⌫, under henvisning til forslag fra Europa-Kommissionen, efter fremsendelse af udkast til lovgivningsmæssig retsakt til de nationale parlamenter,

under henvisning til udtalelse fra Det Europæiske Økonomiske og Sociale Udvalg, efter den almindelige lovgivningsprocedure, og ud fra følgende betragtninger: ⇩ ny (1)Rådets forordning (EF) nr. 2368/2002 er blevet ændret væsentligt flere gange. Forordningen bør af klarheds- og rationaliseringshensyn kodificeres. Da der skal foretages yderligere ændringer, bør direktivet af klarhedshensyn omarbejdes. 🡻 257/2014 betragtning 1 (tilpasset) (2)⌦ Denne ⌫ forordning ⌦ fastsætter ⌫ et ⌦ EU-system ⌫ for certificering og import- og eksportkontrol for uslebne diamanter med henblik på gennemførelse af Kimberley-processens certificeringsordning. 🡻 2368/2002 betragtning 2 (3)Det Europæiske Råd i Göteborg i juni 2001 gav sin tilslutning til et program om forebyggelse af voldelige konflikter, hvoraf det blandt andet fremgår, at medlemsstaterne og Kommissionen vil tage den ulovlige handel med værdifulde råvarer op, bl.a. ved at gøre en indsats for at finde en måde til at bryde sammenhængen mellem uslebne diamanter og konflikter, og gennem støtte til Kimberley-processen. 🡻 2368/2002 betragtning 4 (tilpasset) (4)Der er behov for effektiv kontrol med den internationale handel med uslebne diamanter for at kunne forhindre, at handelen med konfliktdiamanter bruges til at finansiere forsøg fra oprørsbevægelser eller deres allierede på at undergrave legitime regeringer. ⌦ Effektive kontroller ⌫ vil hjælpe til med at opretholde international fred og sikkerhed og vil også beskytte indtægterne fra eksport af uslebne diamanter, hvilket er af væsentlig betydning for udvikling af producentlandene i Afrika. 🡻 2368/2002 betragtning 5 (tilpasset) (5)Forhandlingerne under Kimberley-processen, hvori deltog såvel ⌦ Unionen ⌫ og producent- og handelslande repræsenterende stort set al international handel med uslebne diamanter som diamantindustrien og repræsentanter for civilsamfundet, blev sat i gang for at få udviklet et effektivt kontrolsystem. De førte til udvikling af en certificeringsordning. 🡻 2368/2002 betragtning 6

(6)Alle de deltagende parter accepterede resultatet af forhandlingerne som grundlag for gennemførelse af foranstaltninger inden for deres eget retsområde. 🡻 2368/2002 betragtning 7 (7)De Forenede Nationers Generalforsamling udtrykte i resolution 56/263 tilfredshed med certificeringsordningen, som den er udviklet inden for Kimberley-processen, og opfordrede alle interesserede parter til at deltage i ordningen. 🡻 2368/2002 betragtning 8 (tilpasset) (8)For at gennemføre certificeringsordningen er det nødvendigt, at import og eksport af uslebne diamanter til og fra ⌦ Unionens ⌫ område underkastes certificeringsordningen, hvilket omfatter udstedelse af de relevante certifikater af de deltagende parter i ⌦ certificeringsordningen ⌫. 🡻 2368/2002 betragtning 9 (9)Hver enkelt medlemsstat kan udpege den eller de myndigheder, som skal være ansvarlig for gennemførelsen af de relevante bestemmelser i denne forordning inden for sit eget område, og kan begrænse antallet af myndigheder 🡻 2368/2002 betragtning 10 (tilpasset) (10)Gyldigheden af certifikater for importerede uslebne diamanter kontrolleres på passende måde af de kompetente myndigheder i ⌦ Unionen ⌫. 🡻 2368/2002 betragtning 11 (tilpasset) (11)Overholdelsen af denne forordning kan under ingen omstændigheder betragtes som svarende til eller som et alternativ til overholdelsen af andre krav i henhold til ⌦ EU‑retten ⌫. 🡻 2368/2002 betragtning 12 (12)For at gøre certificeringsordningen mere effektiv må enhver omgåelse eller forsøg på omgåelse af ordningen forhindres. Ligeledes har leverandører af supplerende eller direkte tilknyttede tjenesteydelser pligt til at vise passende omhu, således at det kan fastslås, om bestemmelserne i denne forordning bliver anvendt korrekt.

🡻 2368/2002 betragtning 13 (13)Eksportcertifikater for uslebne diamanter kan kun udstedes og valideres, hvis der er afgørende bevis for, at disse diamanter er blevet importeret på grundlag af et certifikat. 🡻 2368/2002 betragtning 14 (14)Der kan være omstændigheder, som gør det berettiget, at den kompetente myndighed hos den importerende deltagende part sender den kompetente myndighed hos den eksporterende deltagende part en bekræftelse på, at forsendelsen af uslebne diamanter er importeret. 🡻 2368/2002 betragtning 15 (15)Et system af garantier og selvregulering af industrien, som det foreslås af repræsentanterne for diamantindustrien i Kimberley-processen, vil kunne gøre det lettere at tilvejebringe et sådant afgørende bevis. 🡻 2368/2002 betragtning 17 (16)Hver medlemsstat fastsætter selv, hvilke sanktioner der skal pålægges i tilfælde af overtrædelse af denne forordning. 🡻 2368/2002 betragtning 18 (tilpasset) (17)Bestemmelserne i denne forordning vedrørende import og eksport af uslebne diamanter finder ikke anvendelse på uslebne diamanter, der transiterer ⌦ Unionen ⌫ i forbindelse med eksport til en anden deltagende part. 🡻 2368/2002 betragtning 19 (tilpasset) (18)I forbindelse med gennemførelsen af certificeringsordningen bør ⌦ Unionen ⌫ være deltagende part i Kimberley-processens certificeringsordning. Det bør repræsenteres af Kommissionen, når der afholdes møder for deltagende parter i Kimberley-processens certificeringsordning. 🡻 2368/2002 betragtning 20 ⇨ ny

(19)⇨ For at sikre ensartede betingelser for gennemførelsen af denne forordning bør Kommissionen tillægges gennemførelsesbeføjelser. De nødvendige foranstaltninger til gennemførelse af denne forordning bør vedtages i overensstemmelse med Europa‑Parlamentets og Rådets forordning (EU) nr. 182/2011 ⇦. 🡻 2368/2002 betragtning 21 (20)Der bør oprettes et forum, der sætter Kommissionen og medlemsstaterne i stand til at undersøge spørgsmål vedrørende anvendelsen af denne forordning. 🡻 2368/2002 VEDTAGET DENNE FORORDNING: KAPITEL I ANVENDELSESOMRÅDE OG DEFINITIONER 🡻 257/2014 Art. 1, nr. 1 (tilpasset) Artikel 1 Med denne forordning ⌦ fastsættes ⌫ et EU-system til certificering og import- og eksportkontrol af uslebne diamanter med henblik på at gennemføre Kimberley-processens certificeringsordning. I forbindelse med certificeringsordningen anses Unionens område og Grønlands område som én enhed uden indre grænser. Denne forordning ⌦ skal ⌫ ikke hindre for eller træde i stedet for gældende bestemmelser vedrørende toldformaliteter og toldkontrol. 🡻 2368/2002 Artikel 2 Med henblik på denne forordning benyttes følgende definitioner: a)»Kimberley-processen«: det forum, hvor de deltagende parter har udarbejdet en international certificeringsordning for uslebne diamanter

b)»Kimberley-processens certificeringsordning« (»KP-certificeringsordning«): den internationale certificeringsordning, som blev forhandlet under Kimberley-processen, jf. bilag I 🡻 254/2003 Art. 1, nr. 1 (tilpasset) c)»deltagende part«: en stat, en regional organisation for økonomisk integration, et WTO-medlem eller et særskilt toldområde, som opfylder KP‑certificeringsordningens krav, ⌦ som ⌫ har underrettet KP-certificeringens formandskab herom og ⌦ som ⌫ er anført i bilag II 🡻 2368/2002 (tilpasset) d)»certifikat«: et dokument, som er udstedt og valideret på behørig vis af en kompetent myndighed hos en deltagende part, og som identificerer en forsendelse af uslebne diamanter som værende i overensstemmelse med kravene i KP‑certificeringsordningen e)»kompetent myndighed«: den myndighed, der er udpeget af en deltagende part til at udstede, validere eller verificere certifikater f)»⌦ EU-myndighed ⌫«: en kompetent myndighed, som er udpeget af en medlemsstat og opført på listen i bilag III g)»⌦ EU-certifikat ⌫«: et certifikat, der svarer til modellen i bilag IV, og som er udstedt af en ⌦ EU-myndighed ⌫ h)»konfliktdiamanter«: uslebne diamanter som defineret under KP‑certificeringsordningen i)»usleben diamant«: en diamant, som er ubearbejdet eller kun savet, kløvet eller groft slebet, og som henhører under position 710210, 710221 og 710231 i det harmoniserede varebeskrivelses- og varenomenklatursystem (»HS-kode«) j)»import«: fysisk indførsel til enhver del af en deltagende parts geografiske område k)»eksport«: fysisk udførsel fra enhver del af en deltagende parts geografiske område l)»forsendelse«: en eller flere pakker m)»pakke«: en eller flere diamanter, som er pakket sammen n)»pakke af blandet oprindelse«: en pakke, der indeholder uslebne diamanter fra to eller flere oprindelseslande o)»⌦ Unionens ⌫ område«: de af medlemsstaternes områder, som ⌦ traktaterne ⌫ finder anvendelse på, på de i ⌦ traktaterne ⌫ fastsatte betingelser p)»certificeret lager«: et lager af uslebne diamanter, som denne forordning finder anvendelse på, og hvis placering, størrelse og værdi samt ændringer heraf er blevet underlagt en medlemsstats effektive overvågning q)»toldforsendelse«: en forsendelse i medfør af artikel ⌦ 226 og 227 ⌫ i Europa‑Parlamentets og Rådets forordning (EU) nr. 952/2013.

KAPITEL II IMPORTORDNING Artikel 3 🡻 257/2014 Art. 1, nr. 2 (tilpasset) Import af uslebne diamanter til ⌦ Unionens ⌫ område eller Grønland er forbudt, hvis ikke alle de følgende betingelser er opfyldt: 🡻 2368/2002 a)de uslebne diamanter skal være ledsaget af et certifikat, der er valideret af en deltagende parts kompetente myndighed b)de uslebne diamanter skal være placeret i en beholder, der er sikret mod manipulation, og de segl, den deltagende part har påført med henblik på eksport, må ikke være brudt c)certifikatet skal klart angive, hvilken forsendelse de vedrører. Artikel 4 🡻 257/2014 Art. 1, nr. 3 (tilpasset) 1. Beholderne og de tilhørende certifikater overgives straks sammen til en ⌦ EU‑myndighed ⌫ for at blive verificeret, enten i den medlemsstat, de er importeret til, eller i den medlemsstat, de er bestemt til, som angivet i ledsagedokumenterne. Beholdere bestemt til Grønland skal overgives til en ⌦ EU-myndighed ⌫ for at blive verificeret, enten i den medlemsstat, som de er importeret til, eller i en af de andre medlemsstater, hvor der findes en ⌦ EU-myndighed ⌫. 🡻 2368/2002 (tilpasset) 2. Når uslebne diamanter importeres til en medlemsstat, hvor der ikke findes nogen ⌦ EU‑myndighed ⌫, skal de overgives til den relevante ⌦ EU-myndighed ⌫ i den medlemsstat, de er bestemt til. Hvis der hverken findes en ⌦ EU-myndighed ⌫ i importmedlemsstaten eller i bestemmelsesmedlemsstaten, skal de overgives til en kompetent ⌦ EU-myndighed ⌫ i en anden medlemsstat. 3. Den medlemsstat, som de uslebne diamanter importeres til, skal sørge for, at de overgives til den i stk. 1 og 2 omhandlede relevante ⌦ EU-myndighed ⌫. Der kan med henblik herpå gives tilladelse til toldforsendelse. Hvis der gives tilladelse til toldforsendelse, skal verificeringen i henhold til denne artikel først finde sted, når den relevante ⌦ EU‑myndighed ⌫ har modtaget forsendelsen. 4. Importøren er ansvarlig for selve forsendelsen af de uslebne diamanter og de hermed forbundne omkostninger.

5. En ⌦ EU-myndighed ⌫ skal vælge en af følgende metoder til verificering af, at indholdet af en beholder svarer til oplysningerne på det tilsvarende certifikat: a)den åbner hver beholder for at foretage denne verificering, eller b)den udpeger de beholdere, der skal åbnes for at foretage denne verificering på grundlag af en risikoanalyse eller en lignende metode, der tager behørigt hensyn til, at det drejer sig om forsendelse af uslebne diamanter 6. ⌦ EU-myndigheden ⌫ skal afslutte verificeringen hurtigst muligt. Artikel 5 1. Hvis en ⌦ EU-myndighed ⌫ fastslår, at betingelserne ⌦ fastsat ⌫ i artikel 3: a)er opfyldt, skal den bekræfte dette på det originale certifikat og give importøren en bekræftet og forfalskningssikret kopi af det bekræftede certifikat. Bekræftelse skal finde sted senest ti arbejdsdage efter indleveringen af anmodningen om et certifikat b)ikke er opfyldt, skal den holde forsendelsen tilbage. 2. Hvis en ⌦ EU-myndighed ⌫ finder, at den manglende opfyldelse af kravene ikke er bevidst eller forsætlig eller er resultatet af en anden myndigheds handling i embeds medfør, kan den fortsætte bekræftelsesproceduren og frigive forsendelsen, efter at der er truffet de nødvendige korrigerende foranstaltninger for at sikre, at betingelserne er opfyldt. 3. En ⌦ EU-myndighed ⌫ skal inden en måned oplyse Kommissionen og den kompetente myndighed hos den deltagende part, der antages at have udstedt eller valideret certifikatet for forsendelsen, om enhver manglende opfyldelse af betingelserne Artikel 6 🡻 257/2014 Art. 1, nr. 4 (tilpasset) 1. Kommissionen hører de deltagende parter om, hvordan man praktisk kan give den kompetente myndighed hos den eksporterende deltagende part, der har valideret et certifikat, bekræftelse på importen til ⌦ Unionens ⌫ område eller Grønland. 🡻 2368/2002 (tilpasset) 2. På grundlag heraf fastlægger Kommissionen i overensstemmelse med proceduren i artikel 20, stk. 2, retningslinjer for en sådan bekræftelse. Artikel 7 Kommissionen giver alle ⌦ EU-myndigheder ⌫ bekræftede eksemplarer af de deltagende parters certifikater, navne og andre relevante oplysninger om de deltagende parters udstedende og/eller validerende myndigheder, bekræftede eksemplarer af stempler og underskrifter, som attesterer, at et certifikat er udstedt eller valideret legalt, og alle andre relevante oplysninger, der er indkommet vedrørende certifikater. Artikel 8

1. ⌦ EU-myndighederne ⌫ sender hver måned Kommissionen en rapport om alle de certifikater, som de har fået forelagt til verificering i medfør af artikel 4. For hvert certifikat skal denne rapport mindst angive: a)det unikke certifikatnummer b)navnet på de udstedende og validerende myndigheder c)dato for udstedelse og validering d)dato for udløbet af gyldighedsperioden e)forsendelsesland f)oprindelsesland, hvis det kendes g)HS-kode(r) h)vægt i karat i)værdi j)verificerende ⌦ EU-myndighed ⌫ k)dato for verificering. Kommissionen kan efter proceduren i artikel 20, stk. 2, bestemme, hvilket format denne rapport skal have for lettere at kunne kontrollere, hvordan certificeringsordningen fungerer. 2. ⌦ EU-myndigheden ⌫ skal opbevare de originale certifikater, der er omhandlet i artikel 3, litra a), og som har den fået forelagt til verificering, i mindst tre år. Den giver Kommissionen eller personer eller organer, som er udpeget af Kommissionen, adgang til disse originale certifikater, navnlig med henblik på at besvare spørgsmål, der måtte dukke op i forbindelse med KP-certificeringsordningen. KAPITEL III EKSPORTORDNING Artikel 9 🡻 257/2014 Art. 1, nr. 5 (tilpasset)

Eksport af uslebne diamanter fra ⌦ Unionens ⌫ område eller Grønland er forbudt, hvis ikke de følgende to betingelser er opfyldt: 🡻 2368/2002 (tilpasset) a)de uslebne diamanter skal være ledsaget af et tilsvarende ⌦ EU-certifikat ⌫, som er udstedt og valideret af en ⌦ EU-myndighed ⌫ b)de uslebne diamanter skal være placeret i en beholder, der er sikret mod manipulation og forseglet i overensstemmelse med artikel 10. Artikel 10 1. ⌦ EU-myndigheden ⌫ kan udstede et ⌦ EU-certifikat ⌫ til en eksportør, når den har fastslået: 🡻 257/2014 Art. 1, nr. 6 a)at eksportøren har fremlagt afgørende bevis for: i)at de uslebne diamanter, som der anmodes om et certifikat for, er blevet lovligt importeret i overensstemmelse med artikel 3, eller ii)at de uslebne diamanter, som der anmodes om et certifikat for, er brudt eller udvundet i Grønland, såfremt de uslebne diamanter ikke tidligere er blevet eksporteret til en anden deltagende part end Unionen 🡻 2368/2002 (tilpasset) b)at de øvrige oplysninger, der skal fremgå af certifikatet, er korrekte c)at diamanterne rent faktisk er bestemt til forsendelse til en af de deltagende parters område, og d)at de uslebne diamanter skal transporteres i en beholder, der er sikret mod manipulation. 2. ⌦ EU-myndigheden ⌫ validerer først et ⌦ EU-certifikat ⌫, når den har verificeret, at beholderens indhold svarer til oplysningerne på det tilsvarende certifikat, og at den manipulationssikrede beholder med diamanter efterfølgende er blevet forseglet på den pågældende myndigheds ansvar. 3. ⌦ EU-myndigheden ⌫ vælger en af de følgende metoder til at verificere, at indholdet af beholderen svarer til oplysningerne på certifikatet: a)den verificerer indholdet af hver beholder, eller

b)den identificerer de beholdere, hvis indhold skal verificeres på baggrund af en risikoanalyse eller en tilsvarende ordning, der tager behørigt hensyn til, at det drejer sig om forsendelse af uslebne diamanter 4. ⌦ EU-myndigheden ⌫ giver eksportøren en bekræftet, forfalskningssikret kopi af det ⌦ EU-certifikat ⌫, den har valideret. Eksportøren skal opbevare disse kopier i mindst tre år. 5. ⌦ EU-certifikatet ⌫ er kun gyldigt for eksport i to måneder efter datoen for udstedelsen. Hvis de uslebne diamanter ikke eksporteres inden for denne periode, skal ⌦ EU‑certifikatet ⌫ sendes tilbage til den ⌦ EU-myndighed ⌫, der har udstedt det. Artikel 11 Hvis en eksportør er medlem af en af de diamantorganisationer, der er anført i bilag V, kan ⌦ EU-myndigheden ⌫ som afgørende bevis for lovlig import til ⌦ Unionen ⌫ godtage en underskrevet erklæring fra denne eksportør vedrørende denne import. En sådan erklæring skal mindst indeholde de oplysninger, der kræves på en faktura i henhold til artikel 15, stk. 2, litra a), ii). Artikel 12 1. Hvis en ⌦ EU-myndighed ⌫ mener, at en forsendelse af uslebne diamanter, for hvilken der kræves et ⌦ EU-certifikat ⌫, ikke opfylder betingelserne i artikel 9, 10 eller 11, skal denne myndighed holde forsendelsen tilbage. 2. Hvis ⌦ EU-myndigheden ⌫ finder, at den manglende opfyldelse af kravene ikke er bevidst eller forsætlig eller er resultatet af en anden myndigheds handling i embeds medfør, kan den frigive forsendelsen og fortsætte udstedelsen og valideringen af et ⌦ EU‑certifikat ⌫, når der er truffet de nødvendige korrigerende foranstaltninger for at sikre, at betingelserne er opfyldt. 3. ⌦ EU-myndigheden ⌫ skal inden en måned oplyse Kommissionen og den kompetente myndighed hos den deltagende part, der antages at have udstedt eller valideret certifikatet for forsendelsen, om enhver manglende opfyldelse af betingelserne Artikel 13 1. ⌦ EU-myndighederne ⌫ sender hver måned Kommissionen en fortegnelse over alle de certifikater, som de har udstedt og valideret. For hvert certifikat skal denne rapport mindst angive: a)det unikke certifikatnummer b)navnet på de udstedende og validerende myndigheder c)dato for udstedelse og validering d)dato for udløbet af gyldighedsperioden e)forsendelsesland f)oprindelsesland, hvis det kendes g)HS-kode(r) h)vægt i karat og værdi.

Kommissionen kan efter proceduren i artikel 20, stk. 2, bestemme, hvilket format denne rapport skal have for lettere at kunne kontrollere, hvordan certificeringsordningen fungerer. 2. ⌦ EU-myndighederne ⌫ opbevarer i mindst tre år de bekræftede kopier, der er omhandlet i artikel 10, stk.4, samt alle de oplysninger, de har modtaget fra en eksportør som grundlag for udstedelse og validering af et ⌦ EU-certifikat ⌫. De giver Kommissionen eller personer eller organer, som er udpeget af Kommissionen, adgang til disse bekræftede kopier og disse oplysninger, navnlig med henblik på at besvare spørgsmål, der måtte dukke op i forbindelse med KP-certificeringsordningen. Artikel 14 1. Kommissionen hører de deltagende parter om, hvordan man rent praktisk kan få bekræftelse på import af uslebne diamanter, der er eksporteret fra ⌦ Unionen ⌫ på grundlag af et certifikat, som er valideret af en ⌦ EU-myndighed ⌫. 2. På grundlag heraf fastlægger Kommissionen i overensstemmelse med proceduren i artikel 20, stk. 2, retningslinjer for en sådan bekræftelse. KAPITEL IV SELVREGULERING AF INDUSTRIEN Artikel 15 1. Organisationer, der repræsenterer virksomheder, der handler med uslebne diamanter, og som med henblik på gennemførelse af KP-certificeringsordningen har indført et system af garantier og selvregulering af industrien, kan anmode Kommissionen om at blive opført på listen i bilag V, enten direkte eller gennem den relevante ⌦ EU-myndighed ⌫. 2. Når en organisation anmoder om at blive opført på listen, skal den: a)indlevere afgørende bevis for, at den har vedtaget regler og bestemmelser, i henhold til hvilke dens medlemmer, der handler med uslebne diamanter, og som er fysiske eller juridiske personer, forpligter sig til: i)kun at sælge diamanter, der er købt af legitime kilder, der er i overensstemmelse med FN's Sikkerhedsråds resolutioner og KP‑certificeringsordningen, og skriftligt på den faktura, der ledsager ethvert salg af uslebne diamanter, at garantere, at de solgte uslebne diamanter ud fra et personligt kendskab og/eller skriftlige garantier fra leverandøren af disse uslebne diamanter ikke er konfliktdiamanter ii)at lade hvert salg af uslebne diamanter ledsage af en faktura med den pågældende skriftlige garanti, der utvetydigt identificerer sælger og køber og deres registrerede selskaber, og i givet fald angiver sælgerens momsregistreringsnummer, mængde/vægt og beskrivelse af de solgte varer, transaktionens værdi og leveringsdato iii)ikke at købe uslebne diamanter fra mistænkelige eller ukendte leveringskilder og/eller uslebne diamanter med oprindelse hos parter, der ikke deltager i KP‑certificeringsordningen iv)ikke at købe uslebne diamanter fra kilder, som efter en retligt bindende proces er fundet skyldige i at have overtrådt landets love og bestemmelser vedrørende handel med konfliktdiamanter v)ikke at købe uslebne diamanter i eller fra en region, som er genstand for en meddelelse fra en statslig myndighed eller en myndighed under KP‑certificeringsordningen om, at konfliktdiamanter har sin oprindelse i eller er kan købes i denne region vi)ikke bevidst at købe, sælge eller hjælpe andre med at købe eller sælge konfliktdiamanter vii)at sikre, at alle ansatte, som køber eller sælger uslebne diamanter inden for diamanthandel, er fuldt ud informerede om handelsresolutioner og statslige bestemmelser, der begrænser handelen med konfliktdiamanter viii)at føre og i mindst tre år opbevare fortegnelser over fakturaer, der er modtaget fra leverandører og udstedt til kunder

ix)at lade en uafhængig revisor påtegne, at disse fortegnelser bliver ført og opbevaret korrekt, og enten at der ikke er fundet transaktioner, som ikke er i overensstemmelse med de i nr. i) – viii) nævnte forpligtelser, eller at alle transaktioner, som ikke er i overensstemmelse med disse forpligtelser, er blevet behørigt meddelt den relevante ⌦ EU-myndighed ⌫, og b)give afgørende bevis for, at den har vedtaget regler og bestemmelser, som forpligter organisationen til: i)at ekskludere ethvert medlem, som efter en grundig undersøgelse, som organisationen selv har gennemført, er blevet fundet skyldig i alvorlig overtrædelse af ovennævnte forpligtelser og ii)at offentliggøre eksklusionen af dette medlem og underrette Kommissionen herom iii)at gøre alle sine medlemmer bekendt med statslige love, bestemmelser og retningslinjer vedrørende konfliktdiamanter eller tilsvarende under KP‑certificeringsordningen og oplyse dem om navnene på fysiske eller juridiske personer, der efter en retligt bindende proces er blevet fundet skyldige i at have overtrådt disse love og bestemmelser og c)at give Kommissionen og den relevante ⌦ EU-myndighed ⌫ en fuldstændig liste over alle sine medlemmer, der handler med uslebne diamanter, med fuldstændig navn og adresse, etableringssted og andre oplysninger, som kan være med til at undgå forveksling af identiteter. 3. De organisationer, der er omfattet af denne artikel, underretter straks Kommissionen og ⌦ EU-myndigheden ⌫ i en medlemsstat, hvor de er bosiddende eller etableret, om alle ændringer i deres medlemskab, som finder sted efter anmodningen om at blive opført på listen. 4. Kommissionen fører i overensstemmelse med proceduren i artikel 20, stk. 2, en liste, jf. bilag V, over de organisationer, der opfylder kravene i nærværende artikel. Den underretter alle ⌦ EU-myndigheder ⌫ om navnene på og andre relevante informationer om medlemmerne af de her anførte organisationer og de ændringer, der finder sted. 5. En på listen opført organisation eller et af dens medlemmer giver den pågældende ⌦ EU‑myndighed ⌫ adgang til alle de oplysninger, der måtte være nødvendige for at kunne vurdere, om systemet af garantier og selvregulering af industrien fungerer. Hvis omstændighederne gør det berettiget, kan denne ⌦ EU-myndighed ⌫ kræve yderligere garantier for, at en organisation er i stand til at opretholde et troværdigt system. Den pågældende ⌦ EU-myndighed ⌫ skal hvert år forelægge sin vurdering for Kommissionen. 6. Hvis en ⌦ EU-myndighed ⌫ i en medlemsstat i forbindelse med kontrollen af, om systemet fungerer, får troværdige oplysninger om, at en på listen opført organisation, der er omfattet af denne artikel, og som er etableret eller bosiddende i den pågældende medlemsstat, eller et medlem heraf, der er etableret eller bosiddende i den pågældende medlemsstat, overtræder bestemmelserne i denne artikel, skal den undersøge sagen for at afgøre, om disse bestemmelser faktisk er blevet overtrådt. 7. Hvis Kommissionen får troværdige oplysninger om, at en på listen opført organisation eller et medlem heraf overtræder bestemmelserne i denne artikel, skal den anmode ⌦ EU‑myndigheden ⌫ i en medlemsstat, i hvilken organisationen eller dens medlem er bosiddende eller etableret, om en vurdering af situationen. Den relevante ⌦ EU‑myndighed ⌫ skal straks undersøge sagen, hvorefter den underretter Kommissionen behørigt om resultatet. Hvis Kommissionen på grundlag af rapporter, vurderinger eller andre relevante oplysninger når til den konklusion, at et system af garantier og selvregulering af industrien ikke fungerer korrekt, og at der ikke er taget de nødvendige forholdsregler, skal Kommissionen træffe de nødvendige foranstaltninger i overensstemmelse med proceduren i artikel 20, stk. 2. 8. Hvis en undersøgelse skulle føre til den konklusion, at en organisation overtræder bestemmelserne i denne artikel, meddeler ⌦ EU-myndigheden ⌫ i en medlemsstat, hvor den pågældende organisation er bosiddende eller etablere, straks dette til Kommissionen. Kommissionen skal derefter efter proceduren i artikel 20, stk. 2, træffe de nødvendige foranstaltninger med henblik på at fjerne denne organisation fra listen i bilag V. 9. Hvis en på listen opført organisation eller et eller flere af dens medlemmer er etableret eller bosiddende i en medlemsstat, der ikke har udpeget en ⌦ EU-myndighed ⌫ i henhold til denne artikel, skal Kommissionen fungere som ⌦ EU-myndighed ⌫ for den pågældende organisation eller de pågældende medlemmer. 10. Organisationer eller medlemmer heraf, som er omfattet af denne artikel, og som udøver deres aktivitet på en deltagende parts område uden for ⌦ Unionen ⌫, anses for at have opfyldt bestemmelserne i denne artikel, hvis de opfylder de regler og bestemmelser, som den pågældende deltagende part har fastsat med henblik på gennemførelsen af KP‑certificeringsordningen. KAPITEL V TRANSIT

🡻 257/2014 Art. 1, nr. 7 (tilpasset) Artikel 16 Artikel 4, 9, 10 og 12 finder ikke anvendelse på uslebne diamanter, som indføres til ⌦ Unionens ⌫ område eller Grønland udelukkende med henblik på transit til en deltagende part uden for disse områder, under forudsætning af at hverken den originale beholder, som de uslebne diamanter transporteres i, eller det originale ledsagende certifikat, der er udstedt af en kompetent myndighed hos en deltagende part, er blevet udsat for manipulation ved indførslen til eller udførslen fra ⌦ Unionens ⌫ område eller Grønland, og at det klart fremgår af det ledsagende certifikat, at der er tale om transit. 🡻 2368/2002 (tilpasset) KAPITEL VI GENERELLE BESTEMMELSER Artikel 17 1. Medlemsstaterne kan på deres område udpege en eller flere myndigheder som ⌦ en EU‑myndighed ⌫ og kan give dem forskellige opgaver. 2. Medlemsstater, der udpeger en ⌦ EU-myndighed ⌫, skal give Kommissionen oplysninger, der viser, at de udpegede ⌦ EU-myndigheder ⌫ med sikkerhed, rettidigt, effektivt og på passende måde kan udføre de opgaver, der kræves i henhold til denne forordning, 3. Medlemsstaterne kan begrænse antallet af steder, hvor formaliteterne i henhold til denne forordning kan udføres. De skal underrette Kommissionen herom. På grundlag af de i stk. 1 og 2, ⌦ i nærværende artikel ⌫, nævnte oplysninger og i overensstemmelse med proceduren i artikel 20, stk. 2, skal Kommissionen i bilag IIIa føre en liste over ⌦ EU‑myndigheder ⌫, deres placering og de opgaver, de har fået pålagt. 4. ⌦ EU-myndighederne ⌫ kan afkræve et gebyr af en økonomisk operatør for fremstilling, udstedelse og/eller validering af et certifikat og for fysisk kontrol i henhold til artikel 4 og ⌦ 12 ⌫. Dette gebyrbeløb må under ingen omstændigheder være større end de omkostninger, denne kompetente myndighed har haft i den forbindelse. Der pålægges ingen afgifter eller lignende i den forbindelse. 5. Medlemsstaterne skal meddele Kommissionen, hvilke valg de træffer med hensyn til artikel 4, stk. 5 og artikel 10, stk. 3, eller senere ændringer. 6. Kommissionen kan ændre specifikationerne i ⌦ EU-certifikatet ⌫ for at forbedre dets sikkerhed, behandling og funktionalitet med henblik på anvendelsen af KP‑certificeringsordningen. 🡻 254/2003 Art. 1, nr. 2 (tilpasset) Artikel 18 Kommissionen kan på grundlag af relevante oplysninger, der er afgivet ⌦ af ⌫ formanden for Kimberley-processens certificeringsordning og/eller af de deltagende parter, ændre listen over deltagende parter og deres kompetente myndigheder.

🡻 257/2014 Art. 1, nr. 8 Artikel 19 1. Unionen, herunder Grønland, er deltagende part i KP-certificeringsordningen. 2. Kommissionen som repræsenterer Unionen, herunder Grønland, i forbindelse med KP‑certificeringsordningen, tilstræber at sikre en optimal gennemførelse af KP‑certificeringsordningen, navnlig gennem et samarbejde med de deltagende parter. I den forbindelse udveksler Kommissionen og de deltagende parter især oplysninger om international handel med uslebne diamanter og samarbejder i givet fald om overvågningsaktiviteter og om bilæggelse af eventuelle tvister. 🡻 2368/2002 ⇨ ny Artikel 20 1. Kommissionen bistås af et udvalg. ⇨ Dette udvalg er et udvalg som omhandlet i Europa‑Parlamentets og Rådets forordning (EU) nr. 182/2011. ⇦ 2. Når der henvises til dette stykke, anvendes artikel 5 i forordning (EU) nr. 182/2011. 🡻 257/2014 Art. 1, nr. 9 Artikel 21 Det i artikel 20 nævnte udvalg kan undersøge ethvert spørgsmål vedrørende anvendelsen af denne forordning. Sådanne spørgsmål kan rejses enten af formanden eller af en repræsentant for en medlemsstat eller Grønland. 🡻 2368/2002 (tilpasset) Artikel 22 1. Alle fysiske eller juridiske personer, som leverer direkte eller indirekte tilknyttede tjenesteydelser til de aktiviteter, der er omfattet af artikel 3, 4, 9, 10, 11, 15 eller 16, har pligt til at udvise passende omhu, således at det kan fastslås, at de aktiviteter, for hvilke de leverer tjenesteydelser, opfylder bestemmelserne i denne forordning. 2. Bevidst og forsætlig deltagelse i aktiviteter, der direkte eller indirekte har til formål eller som virkning at omgå bestemmelserne i denne forordning, er forbudt. 3. Enhver oplysning om, at bestemmelserne i denne forordning omgås eller er blevet omgået, skal indberettes til Kommissionen.

Artikel 23 Oplysninger, der meddeles i henhold til denne forordning, må kun anvendes til de formål, hvortil de er givet. Oplysninger, som ifølge deres natur er fortrolige, eller som er meddelt fortroligt, er omfattet af tjenstlig tavshedspligt. Kommissionen må ikke videregive sådanne oplysninger uden udtrykkelig tilladelse hertil fra den person, der har givet dem. Det er dog tilladt at videregive sådanne oplysninger, når Kommissionen er forpligtet eller bemyndiget hertil, navnlig i forbindelse med retssager. Ved en sådan videregivelse skal der tages hensyn til den pågældende persons retmæssige interesse i, at hans eller hendes forretningshemmeligheder ikke videregives. Denne artikel udelukker ikke, at Kommissionen videregiver generelle oplysninger. En sådan videregivelse er ikke tilladt, hvis det er uforeneligt med det oprindelige formål med oplysningerne. Hvis der sker brud på fortroligheden, har den, som oplysningerne kommer fra, ret til at kræve, at de bliver slettet, lades ude af betragtning eller berigtiges afhængigt af omstændighederne. Artikel 24 Overholdelsen af denne forordning ⌦ skal ⌫ ikke ⌦ fritage ⌫ fysiske eller juridiske personer fra helt eller delvist at overholde andre forpligtelser i henhold til anden ⌦ EU‑lovgivning ⌫ eller national lovgivning. Artikel 25 Hver enkelt medlemsstat fastsætter, hvilke sanktioner der skal pålægges i tilfælde af overtrædelse af bestemmelserne i denne forordning. Sådanne sanktioner skal være effektive, stå i rimeligt forhold til overtrædelsen og have afskrækkende virkning samt kunne forhindre, at de ansvarlige for overtrædelserne opnår økonomisk gevinst af deres handling. Indtil den lovgivning, der eventuelt er nødvendig hertil, er vedtaget, er de sanktioner, der skal anvendes ved overtrædelse af bestemmelserne i denne forordning, i givet fald dem, som medlemsstaterne har fastsat ⌦ til gennemførelse af artikel 5 i Rådets forordning (EF) nr. 303/2002 ⌫. Artikel 26 Denne forordning anvendes: a)på ⌦ Unionens ⌫ område, herunder dets luftrum, eller om bord på fly og skibe under en medlemsstats jurisdiktion b)på enhver person, der er statsborger i en medlemsstat, og på alle juridiske personer, enheder eller organer, der er oprettet eller stiftet i henhold til en medlemsstats lovgivning. 🡻 Artikel 27 Forordning (EF) nr. 2368/2002 ophæves. Henvisninger til den ophævede forordning gælder som henvisninger til nærværende forordning og læses efter sammenligningstabellen i bilag VII.